Siðareglur verði settar fyrir Alþingi
Forseti Alþingis, Einar K. Guðfinnsson, kallaði eftir því að siðareglur þings Evrópuráðsins yrði notaðar sem fyrirmynd að siðareglum fyrir Alþingi en hann hefði á síðasta ári fengið umboð frá forsætisnefnd þingsins til þess að undirbúa slíkar reglur.
Niðurstaða þeirrar vinnu hefði verið að láta þýða siðareglur þings Evrópuráðsins og staðfæra. Næsta skref væri að láta á það reyna hvort samstaða næðist á Alþingi um að notast við þær reglur í það minnsta fyrst um sinn. Minnti hann á í því sambandi að nær öll þjóðþing Evrópuríkja ættu aðild að þingi Evrópuráðsins. Siðareglurnar hefðu verið sendar öllum þingflokkum og sagðist Einar vænta þess að þeir tækju sem fyrst afstöðu til þeirra.
Forseti Alþingis ræddi einnig um reynsluna af starfsemi rannsóknanefnda Alþingis. Ólíklegt væri að þörf yrði á jafn viðamiklum rannsóknum af hálfu þingsins á næstu árum og í kjölfar bankahrunsins. Eftir sem áður væri augljóst að standa þyrfti að undirbúningi slíkra nefnda með öðrum og markvissari en gert hafi verið. Sagðist hann vona að lagabreytingar í þeim efnum yrðu afgreiddar á þessu þingi.
Forseti Alþingis, Einar K. Guðfinnsson, kallaði eftir því að siðareglur þings Evrópuráðsins yrði notaðar sem fyrirmynd að siðareglum fyrir Alþingi.
Hann hefði á síðasta ári fengið umboð frá forsætisnefnd þingsins til þess að undirbúa slíkar reglur.
Siðareglurnar hefðu verið sendar öllum þingflokkum og sagðist Einar vænta þess að þeir tækju sem fyrst afstöðu til þeirra.